በነገራችሁ ላይ…በግንቦት 20 ሰሞን ለምንድን ነው ተቃውሞውና ምሬቱ የበዛው (መብት ቢሆንም!) ብሎ መጠየቅ ብልህነት ይመስለኛል፡፡ በተለይ ደግሞ “እቺን አገር ከድህነት አረንቋ መንቅዬ አውጥቼ፣ ባለ መካከለኛ ገቢ ሳላደርጋት ስልጣን አለቅም!) ብሎ ለተገዘተ አውራ ፓርቲ÷ዋና ሥራው ይሄ መሆን አለበት ብዬ አምናለሁ፡፡ ከየትኛውም አቅጣጫ ለሚሰነዘር ተቃውሞ ምላሽ ለመስጠት መትጋት እንጂ ፍረጃ ፋይዳ እንዴለው እንኳን ኢህአዴግ እኛም ተረድተነዋል፡፡ እኔ የምላችሁ-----“ዲሞክራሲ በአንድ ጀምበር የሚከሰት ሳይሆን ሂደት ነው” ሲባል አልነበር እንዴ? እሱ ነገር እምን ደረሰ? (እንደ ፈተናው እንዳይሰረቅ ብዬ እኮ ነው?) ለመሆኑ----“ሂደት” በዓመት ሲመነዘር ስንት ይሆናል? (ከ25 ዓመት በታች እንዳልሆነ ነቄ ብለናል!)
